29/04/2022 | Administración LocalProvincial
Deputación Provincial da Coruña
Servizo de Planificación e Xestión de Recursos Humanos. Sección de Planificación de Recursos Humanos
Bases específicas do proceso selectivo para a cobertura en propiedade, como persoal funcionario de carreira, de tres (3) prazas de letrado/a asesor/a adxunto

A Xunta de Goberno, na sesión ordinaria celebrada o día 22 de abril de 2022 adoptou acordo de aprobación das I.1. O obxecto do proceso selectivo é a cobertura en propiedade, como persoal funcionario de carreira, de tres (3) prazas de letrado/a asesor/a adxunto/a da Excma. Deputación provincial da Coruña (grupo A1, escala de administración especial, subescala técnica, clase técnicos superiores), incluidas, como prazas de acceso libre, unha na Oferta de Emprego Público do ano 2019 (DOG núm.235 do 11 de decembro de 2019), cuxa modificación se publicou no DOG núm.127 do 29 de xuño de 2020, e dúas na Oferta de Emprego Público do ano 2022 (DOG núm.61 do 29 de marzo de 2022). I.2. Para o desenvolvemento do proceso selectivo teranse en conta as previsións específicas contidas nestas Bases e as normas comúns que recollen as Bases Xerais publicadas no Boletín Oficial da Provincia da Coruña núm.65 do 5 de abril de 2022. I.3. Nas probas selectivas estableceranse, para as persoas con discapacidade que o soliciten, as adaptacións e os axustes razoables necesarios de tempo e medios para a súa realización, de acordo co disposto na Orde PRE/1822/2006, do 9 de xuño, pola que se establecen criterios xerais para a adaptación de tempos adicionais nos procesos selectivos para o acceso ao emprego público de persoas con discapacidade. II.1. As persoas aspirantes deberán reunir no día de finalización do prazo de presentación de solicitudes e manter ata o momento da toma de posesión como persoal funcionario de carreira, os requisitos xerais esixidos na Base xeral sétima. II.2. Respecto da titulación esixida, as persoas aspirantes deberán estar en posesión do título de grao ou licenciatura en dereito, ou en condicións de obtelo antes de que finalice o prazo de presentación de solicitudes. No caso de titulacións obtidas no estranxeiro, deberase estar en posesión da correspondente convalidación ou da credencial que acredite, no seu caso, a homologación. III.1. De acordo co previsto na Base xeral décima e ao abeiro do Real decreto 203/2021, do 30 de marzo, polo que se aproba o Regulamento de actuación e funcionamento do sector público por medios electrónicos, as persoas aspirantes deberán presentar a súa solicitude de forma telemática a través da sede electrónica da Deputación provincial da Coruña, no Portal de Emprego Público CONVOCA, accesible na ligazón https://dacoruna.convoca. online. A inscrición realizarase de acordo coas instrucións que alí se lle indican, sendo necesario identificarse mediante a plataforma de identificación e firma electrónica Cl@ve, en calquera das súas modalidades. O prazo de presentación de solicitudes será de vinte días naturais, a contar desde o día seguinte ao da publicación do anuncio de convocatoria no “Boletín Oficial do Estado”. III.2. Si a persoa aspirante non presentase a súa solicitude de forma electrónica, resultará excluida na relación provisional de persoas admitidas e, si non emendase no prazo concedido ao efecto, quedará definitivamente excluida do proceso selectivo. De conformidade co establecido no artigo 68 da Lei 39/2015, do 1 de outubro, do procedemento administrativo común das administracións públicas, para estes efectos considerarase como data de presentación da solicitude aquela na que sexa realizada a emenda. III.3. O órgano competente poderá acordar a cumplimentación sustitutoria en papel cando unha incidencia técnica debidamente acreditada imposibilite o funcionamento ordinario dos sistemas. III.4. Á solicitude telemática de participación no proceso selectivo deberá achegarse a seguinte documentación: - DNI/NIE ou documento fidedigno que acredite a identidade e nacionalidade da persoa aspirante. - Titulación esixida na Base específica II.2, agás que na súa solicitude autorice a consulta telemática á administración competente. - Acreditación do pago da taxa correspondente, nos termos da Base específica IV. - No caso de concorrencia de causa de exención total ou parcial no pago da taxa pola súa condición de membro de familia numerosa de carácter especial ou xeral, respectivamente, conforme ao disposto na Base específica IV, achegará o título de familia numerosa en vigor, agás que na súa solicitude autorice a consulta telemática á administración competente. - Documentación acreditativa dos méritos baremables alegados na solicitude de participación, agás que se aleguen servizos prestados na Deputación provincial da Coruña, nese caso non será necesaria a acreditación documental si na súa solicitude autoriza a comprobación de oficio, de conformidade co establecido na Base específica V. - Certificado de Lingua galega 4 (Celga 4) ou título equivalente debidamente homologado, a efectos de acreditar quedar exento/a do exercicio correspondente. III.5. No caso de que a persoa aspirante autorice na súa solicitude de participación a consulta telemática á administración competente da información relativa á titulación esixida no proceso selectivo e/ou á súa condición de membro de familia numerosa de carácter xeral ou especial, non será necesaria a acreditación documental destes datos, sen prexuízo de que esta Deputación provincial se reserve o dereito a requirirlle a citada documentación cando motivos técnicos debidamente xustificados imposibiliten a realización da consulta telemática. III.6. As persoas aspirantes con discapacidade poderán pedir na súa solicitude as adaptacións e os axustes razoables de tempo e medios das probas do proceso selectivo, a fin de asegurar a súa participación en condicións de igualdade. No caso de solicitar a dita adaptación, deberán achegar, ademais do certificado do grao de discapacidade, o Ditame técnico facultativo emitido polo órgano técnico de cualificación do grao da discapacidade, acreditando as deficiencias permanentes que deron orixe ao grao da discapacidade recoñecida, para os efectos de que o órgano de selección poida valorar a procedencia ou non da concesión da adaptación solicitada. III.7. A non presentación da solicitude en tempo e forma suporá a exclusión da persoa aspirante. Estarase ao disposto na Base xeral décimo primeira e ao previsto nestas Bases específicas. IV.1. Segundo a Ordenanza fiscal número 3 da Deputación provincial da Coruña, reguladora da taxa por dereitos de exame: Para participar no proceso selectivo deberanse satisfacer os dereitos de exame na contía que se indica: Será causa de exención total ou parcial no pago da taxa a condición de membro de familia numerosa de carácter especial ou xeral, respectivamente. Para os membros de familia numerosa de carácter xeral establécese unha bonificación do 50%. IV.2. A acreditación do pago da taxa realizarase: - No caso de pago telemático, achegando o xustificante de pago no apartado correspondente da inscrición telemática no proceso selectivo. - No caso de pago presencial en calquera das entidades colaboradoras (Abanca, BBVA, Banco Sabadell, Banco Santander e Caixabank), achegando, como xustificante de pago, o documento validado pola entidade colaboradora a través de certificación mecánica ou, na súa falta, co selo e firma autorizada no espazo reservado para estes efectos. O sistema de selección será o concurso-oposición. V.1. Fase de concurso. A fase de concurso, que será previa á de oposición, non terá carácter eliminatorio nin poderá ser tida en conta para superar as probas da fase de oposición e consistirá na avaliación por parte do Tribunal dos méritos baremables que concorran en cada unha das persoas aspirantes, referidos á data de finalización do prazo de presentación de solicitudes. A consideración dos méritos estará orientada a valorar a idoneidade dos candidatos para cumprir coas funcións propias do corpo e escala de destino, en relación coas características das prazas convocadas. Con este obxecto, valorarase tanto a experiencia acumulada en postos de traballo da Administración Pública como as aptitudes derivadas da súa formación, ata un máximo de 15 puntos, segundo o seguinte baremo: A) Servizos prestados. Valoraranse, ata un máximo de 10 puntos, os servizos prestados a razón de: -0,25 puntos por cada mes ou fracción superior a 15 días, de servizos prestados na categoría de letrado/a asesor adxunto en calquera Administración Pública. A acreditación dos servizos prestados realizarase mediante certificado da Secretaría ou órgano administrativo correspondente e acompañarase dunha certificación de vida laboral expedida pola Tesourería Xeral da Seguridade Social. No caso de que se aleguen servizos prestados na Deputación provincial da Coruña, non será necesaria a acreditación documental si a persoa aspirante autoriza a comprobación de oficio dos mesmos, que se realizará polo Servizo de Planificación e Xestión de Recursos Humanos. B) Formación: Valoraranse, ata unha puntuación máxima de 5 puntos, os cursos de formación recibidos ou impartidos pola persoa aspirante nos últimos 10 anos cuxo contido estea directamente relacionado coas funcións propias da praza obxecto da convocatoria e que sexan convocados, impartidos ou homologados pola Administración Pública, Universidades, Colexios Profesionais, empresas públicas e demais organismos do sector público; o Instituto Nacional de Administración Pública (INAP), a Escola Galega de Administración Pública (EGAP), institucións de formación similares do Estado ou Comunidades Autónomas; Fundación Tripartita para a Formación; organizacións sindicais ou outros axentes promotores dentro do Acordo de Formación para o Emprego das Administracións Públicas (Afedap). No caso de estar en posesión de distintos diplomas ou títulos referidos á mesma materia, valorarase unicamente o nivel máis alto de formación e, dentro do mesmo nivel, o da data máis recente. Non se valorará: - A asistencia a congresos, xornadas, seminarios, simposios e similares. - As materias (créditos) que formen parte dunha titulación académica. - Os cursos de doutoramento. - Os módulos ou partes integrantes dun curso. - Os cursos que formen parte dos procesos de selección de persoal funcionario. Os méritos por cursos de formación acreditaranse co correspondente diploma ou título. A valoración realizarase segundo o seguinte baremo: Máis de 100 horas: 0,75 puntos De máis de 70 a 100 horas: 0,65 puntos De máis de 40 a 70 horas: 0,55 puntos De 15 a 40 horas: 0,45 puntos Menos de 15 horas ou si non figuran horas: 0,35 puntos Título de linguaxe administrativa nivel superior: 0,35 puntos Título de linguaxe administrativa nivel medio: 0,30 puntos Celga 5: 0,25 puntos En ningún caso poderase aplicar a puntuación obtida na fase de concurso para superar os exercicios da fase de oposición. Publicación das puntuacións obtidas na fase de concurso: O Tribunal fará pública na sede electrónica desta Deputación Provincial, no Portal de Emprego Público CONVOCA (https://dacoruna.convoca. online/), a puntuación provisional outorgada a cada persoa aspirante e concederase un prazo de 3 días hábiles para a presentación de alegacións ou reclamacións. Transcorrido este prazo, o Tribunal resolverá as alegacións ou reclamacións presentadas e, en caso de non realizarse ningunha, consideraranse definitivas as puntuacións outorgadas. A puntuación definitiva farase pública, así mesmo, na sede electrónica desta Deputación Provincial, no Portal de Emprego Público CONVOCA (https://dacoruna.convoca. online/). V.2. Fase de oposición. A orde de actuación das persoas aspirantes iniciarase por aquelas cuxo primeiro apelido comece pola letra «T», de conformidade co resultado do último sorteo a que se refire o Decreto 95/1991, do 20 de marzo, polo que se aproba o Regulamento de selección de persoal da Administración da Comunidade Autónoma de Galicia, cuxo resultado se fixo público mediante Resolución do 28 de xaneiro de 2022, publicada no Diario Oficial de Galicia núm.24 de 4 febreiro de 2022. A fase de oposición consistirá na superación de catro exercicios, todos eles de carácter obrigatorio e eliminatorio, valorándose ata un máximo de 35 puntos. A cualificación final desta fase virá determinada pola suma total das puntuacións obtidas. Consistirá na contestación, nun tempo máximo de dúas horas, dun cuestionario tipo test de 100 preguntas (máis outras 5 preguntas de reserva) con 3 respostas alternativas, das que só unha será correcta, sobre os temas incluidos no programa anexo. A puntuación será de 0 a 10 puntos. Cada resposta correcta obterá unha puntuación de 0,10. Cada resposta incorrecta descontará 0,033 puntos. As preguntas non contestadas ou nulas non computarán. Superarán o exercicio as persoas aspirantes que obteñan as mellores puntuacións ata completar o número de persoas aspirantes determinado polo resultado de multiplicar por vinte (20) o número de prazas obxecto desta convocatoria, sempre que alcancen unha puntuación mínima de 5 puntos. No entanto, no caso de que unha ou varias persoas aspirantes empaten na súa puntuación con aquela que, segundo o previsto no parágrafo anterior, obteña a puntuación máis baixa de entre as mellores puntuacións, incluiranse na relación de persoas aspirantes que superaron o exercicio. Consistirá en resolver por escrito, nun tempo máximo de dúas horas e utilizando un espazo limitado para a exposición, 10 preguntas curtas sobre as materias do programa Anexo. A puntuación será de 0 a 10 puntos, a razón de 1 punto como máximo para cada resposta dada a cada unha das preguntas formuladas. Superarán o exercicio as persoas aspirantes que obteñan unha puntuación mínima de 5 puntos. Para a realización deste exercicio non se poderá utilizar ningún documento de consulta nin medios dixitais ou telemáticos. O exercicio cualificarase valorando os coñecementos, a claridade e orde de ideas e a calidade da expresión, así como a súa forma de presentación e exposición. Consistirá en resolver por escrito, nun tempo máximo de tres horas, un ou varios supostos prácticos relacionados coas materias do programa anexo. Para a súa realización só se permitirá utilizar como documentos de consulta textos legais ou xurisprudenciais en formato papel, non permitíndose o uso de textos comentados nin libros de formularios. A puntuación será de 0 a 15 puntos, sendo necesario para aprobar obter un mínimo de 7,5 puntos. Neste exercicio valorarase a aplicación razoada dos coñecementos teóricos á resolución dos problemas prácticos plantexados. Consistirá na tradución, nun tempo máximo dunha hora, dun texto de castelán a galego e outro de galego a castelán, a proposta do Tribunal. A cualificación será de apto ou non apto. Estarán exentos deste exercicio as persoas aspirantes que acrediten estar en posesión do Certificado de Lingua galega 4 (Celga 4) ou título equivalente debidamente homologado de acordo coa Orde do 16 de xullo de 2007, pola que se regulan os certificados oficiais acreditativos dos niveis de coñecemento da lingua galega (DOG núm.146 do 30 de xullo), modificada pola Orde do 10 de febreiro de 2014 (DOG núm.34 do 19 de febreiro). Concluido cada un dos exercicios da fase de oposición, o Tribunal fará pública na sede electrónica desta Deputación Provincial, a través da plataforma Convoca (https://dacoruna.convoca. online/), a relación das persoas aspirantes que acadasen o mínimo esixido para superalo, coa indicación da puntuación obtida. IV.3. Cualificación definitiva. Será a suma das puntuacións obtidas na fase de concurso e na fase de oposición, resultando aprobadas as persoas que acaden maior puntuación na suma das dúas fases. No caso de empate na suma total da puntuación, resolverase atendendo aos seguintes criterios: A. Maior puntuación na fase de oposición. B. Maior puntuación en cada un dos exercicios da fase da oposición, pola orde no que aparecen nas bases da convocatoria. C. Maior puntuación na fase de concurso. D. Maior puntuación nos epígrafes do baremo de méritos, pola orde no que aparecen nas bases da convocatoria. E. No caso de verificarse a infrarrepresentación do sexo feminino, de existir méritos iguais entre dous ou máis persoas candidatas, serán admitidas as mulleres, agás que considerando obxectivamente todas as circunstancias concorrentes nas persoas candidatas de ambos sexos existan motivos non discriminatorios para preferir ao home. Enténdese, para estes efectos, a existencia de infrarrepresentación cando no corpo, escala, grupo ou categoría exista unha diferenza porcentual de, polo menos, vinte puntos entre o número de mulleres e o número de homes. F. Por orde alfabética de primeiro apelido das persoas aspirantes, iniciando pola letra “T”, resultante do último sorteo a que se refire o Decreto 95/1991, do 20 de marzo, polo que se aproba o Regulamento de selección de persoal da Administración da Comunidade Autónoma de Galicia, cuxo resultado se fixo público mediante Resolución do 28 de xaneiro de 2022, publicada no Diario Oficial de Galicia núm.24 do 4 febreiro de 2022. Tema 1. A Constitución Española de 1978: Estrutura e contido esencial. Organización territorial. A reforma constitucional. Tema 2. Os dereitos e deberes fundamentais. A protección e suspensión dos dereitos fundamentais. Tema 3. A Coroa. O Rei: a súa posición constitucional. Funcións do rei. O rei e o Goberno. O rei e as Cortes. O rei e a política internacional. A orde de sucesión. A regencia e a tutela do rei. Referendo dos actos do rei; as súas formas. Tema 4. As Cortes Xerais. Composición e funcións. Órganos de control dependentes das Cortes Xerais: o Defensor do Pobo e o Tribunal de Contas. Tema 5. O Goberno no sistema constitucional español. Composición, organización e funcións. O Presidente do Goberno. O control parlamentario do Goberno. Tema 6. O Poder Xudicial. Regulación constitucional da xustiza. A Lei Orgánica do Poder Xudicial e a Lei de Demarcación e de Planta Xudicial. O Consello Xeral do Poder Xudicial. A organización da Administración de Xustiza en España: ordes xurisdiccionais, clases de órganos xurisdiccionais e as súas funcións. Conflitos de xurisdición e de competencia. Tema 7. O Tribunal Constitucional na Constitución e na súa Lei Orgánica. Composición, designación e organización. Funcións do Tribunal Constitucional. O recurso de amparo, o recurso de inconstitucionalidade e a cuestión de inconstitucionalidade. Tema 8. A Unión Europea: orixe e evolución. Institucións e organismos da Unión Europea: composición, funcionamento e competencias. Tema 9. O Comité das Rexións. O Congreso de Poderes Locais e Rexionais de Europa. A cooperación e o asociacionismo internacional das entidades locais. Tema 10. O Dereito da Unión Europea. Tratados e dereito derivado. As directivas e os regulamentos comunitarios. As decisións, recomendacións e ditames. Dereito europeo e dereito dos países membros. Relacións con Comunidades Autónomas e entidades locais. Aplicación e eficacia do dereito comunitario nos países membros. Tema 11. A Administración pública e o dereito. O principio de legalidade na Administración. Potestades reguladas e discrecionais: discrecionalidade e conceptos xurídicos indeterminados. Límites da discrecionalidade. Control xudicial da discrecionalidade. A desviación de poder. Tema 12. A potestade organizatoria da Administración. Clases de órganos: especial referencia aos órganos colexiados. Os principios da organización administrativa. A competencia e as súas técnicas de translación. A xerarquía, a coordinación e o control. Conflito de atribucións. Tema 13. Fontes do dereito administrativo. A lei: clases. Os principios de reserva de lei, de xerarquía normativa e de competencia. Nulidade de pleno dereito das disposicións administrativas por infracción daqueles principios. Outras fontes do dereito administrativo. Tema 14. O regulamento: concepto e clases. A potestade regulamentaria. O procedemento de elaboración. Límites. O control da potestade regulamentaria. Inderogabilidade singular. Tema 15. A Administración e os tribunais de xustiza. Conflitos de xurisdición entre os tribunais e a Administración. Outros conflitos de xurisdición. As accións posesorias e a Administración. Concorrencia de embargos administrativos e xudiciais. Tema 16. As persoas ante a actividade da Administración: dereitos e obrigacións. O interesado: concepto, capacidade de obrar e representación. A identificación dos interesados, autentificación e firma electrónica. Termos e prazos. Os informes no procedemento administrativo. Tema 17. A transparencia e as boas prácticas na actividade pública. O Decreto Lexislativo 2/2015, do 12 de febreiro, polo que se aproba o texto refundido das disposicións legais da Comunidade Autónoma de Galicia en materia de igualdade. Tema 18. O dereito de acceso á información pública. A protección dos datos de carácter persoal. Tema 19. O acto administrativo: Concepto. Elementos. Clases. A forma e a motivación. Tema 20. A notificación: contido, prazo e práctica en papel e a través de medios electrónicos. A notificación infrutuosa. A publicación. Tema 21. A eficacia dos actos administrativos: o principio de autotutela declarativa. Condicións. A aprobación por outra Administración. A demora e retroactividade da eficacia. Tema 22. A executividade dos actos administrativos: o principio de autotutela executiva. A execución forzosa dos actos administrativos: os seus medios e principios de utilización. A coacción administrativa directa. A vía de feito. Tema 23. A invalidez do acto administrativo. Supostos de nulidade de pleno dereito e anulabilidade. A validación, conservación e conversión dos actos administrativos. Os erros materiais ou de feito. Tema.24. A anulación dos actos administrativos pola propia Administración mediante a revisión de oficio: casos nos que é procedente; tramitación. A revisión dos actos na vía xurisdiccional por instancia da Administración: declaración de lesividad; requisitos e procedemento. Concepto da revogación; o seu tratamento no dereito vixente. Tema 25. Disposicións xerais sobre o procedemento administrativo. Os medios electrónicos aplicados ao procedemento administrativo común. A lingua dos procedementos. A Lei de normalización lingüística de Galicia: uso oficial do galego. Ordenanza de uso da lingua galega na Deputación provincial da Coruña (BOP núm.186, do 29 de setembro de 2017). Tema.26. A iniciación do procedemento: clases, emenda e mellora de solicitudes. Presentación de solicitudes, escritos e comunicacións. Os rexistros administrativos. Tema 27. A adopción de medidas provisionais. Acumulación. O tempo no procedemento. Termos e prazos: cómputo, ampliación e tramitación de urxencia. Tema 28. A instrución do procedemento. As súas fases. A intervención dos interesados. Tema 29. A ordenación e tramitación do procedemento. A tramitación simplificada do procedemento administrativo común. Abstención e recusación. Tema 30. Terminación do procedemento. A obrigación de resolver. Contido da resolución expresa: principios de congruencia e de non agravación da situación inicial. A terminación convencional. Tema 31. O incumprimento dos prazos para resolver e os seus efectos. A falta de resolución expresa: o réxime do silencio administrativo. A desistencia e a renuncia. A caducidade. Tema 32. Recursos administrativos: principios xerais. Actos susceptibles de recurso administrativo. Regras xerais de tramitación dos recursos administrativos. Clases de recursos. Procedementos sustitutivos dos recursos administrativos: conciliación, mediación e arbitraxe. Tema 33. A responsabilidade patrimonial da Administración: antecedentes e regulación actual. Os orzamentos da responsabilidade. Especialidades do procedemento administrativo en materia de responsabilidade A responsabilidade das autoridades e persoal. Responsabilidade da Administración por actos dos seus concesionarios e contratistas. Tema 34. A potestade sancionadora: concepto e significado. Principios do exercicio da potestade sancionadora. Especialidades do procedemento en materia sancionadora. Medidas sancionadoras administrativas. Especial referencia á potestade sancionadora local. Tema 35. O exercicio da potestade normativa. Os principios de boa regulación. A planificación e avaliación normativa. A participación dos cidadáns. A memoria de análise de impacto normativo. Tema 36. A expropiación forzosa: Suxeitos, obxecto e causa. O procedemento xeral e o de urxencia. Garantías xurisdiccionais. A reversión expropiatoria. Referencia ás singularidades procedimentais. Tema 37. Os contratos do sector público: as directivas europeas en materia de contratación pública. Obxecto e ámbito de aplicación da Lei de Contratos do Sector Público. Tipos de contratos do sector público. Contratos suxeitos a regulación harmonizada. Contratos administrativos e contratos privados. Tema 38. Disposicións xerais sobre a contratación do sector público: racionalidade e consistencia, liberdade de pactos e contido mínimo do contrato, perfección e forma do contrato. Tema 39. Réxime de invalidez. Recurso especial en materia de contratación. Tema 40. As partes nos contratos do sector público. Órganos de contratación. Capacidade e solvencia do empresario. Sucesión na persoa do contratista. Competencia en materia de contratación e normas específicas de contratación pública nas entidades locais. Tema 41. Obxecto, presuposto base de licitación, valor estimado, prezo do contrato e a súa revisión. Garantías esixibles na contratación do sector público. Preparación dos contratos das Administracións públicas: expediente de contratación, prego de cláusulas administrativas particulares e de prescricións técnicas. Tema 42. Adxudicación dos contratos das Administracións públicas: normas xerais e procedementos de adxudicación. O Perfil de Contratante. Tema 43. Efectos dos contratos. Prerrogativas da Administración pública nos contratos administrativos. Execución dos contratos. Modificación dos contratos. Suspensión e extinción dos contratos. Cesión dos contratos e subcontratación. Tema 44. O contrato de obras. Actuacións preparatorias do contrato de obras. Execución do contrato de obras. Modificación do contrato. Cumprimento e resolución. Tema 45. O contrato de concesión de obras. Actuacións preparatorias do contrato de concesión de obras. Efectos, cumprimento e extinción das concesións. Construción das obras obxecto de concesión. Dereitos e obrigacións do concesionario e prerrogativas da Administración concedente. Extinción das concesións. Tema 46. O contrato de concesión de servizos. Actuacións preparatorias do contrato de concesión de servizos. Efectos, cumprimento e extinción do contrato de concesión de servizos. Execución e modificación do contrato. Cumprimento e resolución. Tema 47. O contrato de subministración. Execución do contrato de subministración. Cumprimento e resolución. Regulación de determinados contratos de subministración. Tema 48. O contrato de servizos. Execución dos contratos de servizos. Resolución. Especialidades do contrato de elaboración de proxectos de obras. Tema 49. O patrimonio das Administracións públicas. As propiedades públicas: tipoloxía. O dominio público, concepto, natureza e elementos. Afectación e mutacións demaniales. Réxime xurídico do dominio público. Réxime das autorizacións e concesións demaniais. Tema 50. O patrimonio privado das Administracións públicas. Réxime xurídico. Potestades da Administración e réxime de adquisición, uso e alleamento. A cesión de bens e dereitos patrimoniais. Tema 51. Dominios públicos especiais. Aspectos esenciais da regulación relativa a augas, montes, minas, estradas e costas. O patrimonio nacional. Tema 52. Actividade subvencional das Administracións públicas: tipos de subvencións. Procedementos de concesión e xestión das subvencións. Reintegro de subvencións. Tema 53. Os empregados públicos: clases e réxime xurídico. Os instrumentos de organización do persoal: cadro de persoal e relacións de postos de traballo. Os instrumentos reguladores dos recursos humanos: a oferta de emprego, os plans de emprego e outros sistemas de racionalización. Tema 54. O acceso aos empregos públicos: principios reguladores. Requisitos. Sistemas selectivos. A extinción da condición de empregado público. O réxime de provisión de postos de traballo: sistemas de provisión. O contrato de traballo. As situacións administrativas dos funcionarios locais. Tema 55. A relación estatutaria. Os dereitos dos funcionarios públicos. Dereitos individuais. Especial referencia á carreira administrativa e ás retribucións. O réxime de Seguridade Social. Dereitos de exercicio colectivo. Sindicación e representación. O dereito de folga. A negociación colectiva. Tema 56. Os deberes dos funcionarios públicos. O réxime disciplinario. O réxime de responsabilidade civil, penal e patrimonial. O réxime de incompatibilidades. Tema 57. O réxime local: significado e evolución histórica. A Administración local na Constitución e nos Estatutos de Autonomía. O principio de autonomía local: significado, contido e límites. Tema 58. As fontes do dereito local. A Carta Europea de Autonomía Local. Regulación básica do Estado e normativa das Comunidades Autónomas en materia de réxime local. A incidencia da lexislación sectorial sobre o réxime local. A potestade normativa das entidades locais: regulamentos e ordenanzas. Procedemento de elaboración. O regulamento orgánico. Os bandos. Tema 59. O municipio: concepto e elementos. O termo municipal: o problema da planta municipal. Alteracións de termos municipais. Lexislación básica e autonómica. A poboación municipal. O padrón de habitantes. O estatuto dos veciños. Dereitos dos estranxeiros. O concello aberto. Outros réximes especiais. Tema 60. A organización municipal. Órganos necesarios: alcalde, tenentes de alcalde, pleno e xunta de goberno local. Órganos complementarios: comisións informativas e outros órganos. Estatuto dos membros electivos das corporacións locais. Os grupos políticos e os concelleiros non adscritos. A participación veciñal na xestión municipal. Especialidades do réxime orgánico-funcional nos municipios de gran poboación. Tema 61. As competencias municipais: sistema de determinación. Competencias propias, delegadas e competencias distintas das propias. A sustentabilidade financeira da facenda local como orzamento do exercicio das competencias. Os convenios sobre exercicio de competencias e servizos municipais. Os servizos mínimos. Tema 62. A provincia como entidade local. Organización e competencias. A cooperación municipal e a coordinación na prestación de determinados servizos. Rexímenes especiais. As illas: os consellos e cabidos insulares. Entidades locais de ámbito inferior ao municipio. As comarcas. As mancomunidades de municipios. As áreas metropolitanas. Os consorcios: réxime xurídico. Tema 63. O sistema electoral local. Causas de inelixibilidade e incompatibilidade. Elección dos concelleiros e alcaldes. Elección de deputados provinciais e presidentes das deputacións provinciais. A moción de censura e a cuestión de confianza no ámbito local. O recurso contencioso-electoral. Tema 64. Réxime de sesións dos órganos de goberno local: convocatoria, desenvolvemento e adopción de acordos. As actas. O rexistro de documentos. Tema 65. Singularidades do procedemento administrativo das entidades locais. Impugnación dos actos e acordos locais e exercicio de accións. Recursos administrativos e xurisdiccionais contra os actos locais. A substitución e disolución de corporacións locais. Tema 66. As formas de acción administrativa das entidades locais. A intervención administrativa local na actividade privada. As autorizacións administrativas. As súas clases. O réxime das licenzas. A comunicación previa e a declaración responsable. A actividade de fomento das entidades locais. Tema 67. A iniciativa económica das entidades locais e a reserva de servizos en favor das Entidades locais. O servizo público nas entidades locais. Concepto. As formas de xestión dos servizos públicos locais. Tema 68. O patrimonio das entidades locais: bens e dereitos que o conforman. Clases. Bens de dominio público. Bens patrimoniais. Prerrogativas e potestades das entidades locais en relación cos seus bens. Os bens comunais. O inventario. Os montes veciñais en man común. Tema 69. A facenda local na Constitución. O réxime xurídico das facendas locais: criterios inspiradores do sistema de recursos e principios orzamentarios. Tema 70. O orzamento xeral das entidades locais: concepto e contido. Especial referencia ás bases de execución do orzamento. A elaboración e aprobación do orzamento. A prórroga do orzamento. Tema 71. Os recursos das facendas Locais. Os tributos locais: principios. A potestade regulamentaria das entidades locais en materia tributaria: contido das ordenanzas fiscais, tramitación e réxime de impugnación dos actos de imposición e ordenación de tributos. O establecemento de recursos non tributarios. Tema 72. A xestión, liquidación e recadación dos recursos das facendas Locais. Os ingresos indebidos. A xestión de recadación en período voluntario e executivo. A revisión en vía administrativa dos actos de xestión tributaria ditados polas entidades locais. A xestión e recadación de recursos por conta doutros entes públicos. Tema 73. A inspección dos tributos. Funcións e facultades. Actuacións inspectoras. Infraccións e sancións tributarias. Procedemento de inspección tributaria. A inspección dos recursos non tributarios. Tema 74. A relación xurídica tributaria: concepto e elementos. Feito impoñible. Pagamento. Exencións. Suxeito activo. Suxeitos pasivos. Responsables. A solidariedade: extensión e efectos. O domicilio fiscal. A representación. A transmisión da débeda. Tema 75. O imposto sobre bens inmobles. Natureza. Feito impoñible. Suxeito pasivo. Exencións e bonificacións. Base impoñible. Base liquidable. Cota, pagamento e período impositivo. Xestión catastral. Xestión tributaria. Inspección catastral. Tema 76. O imposto sobre actividades económicas. Natureza. Feito impoñible. Suxeito pasivo. Exencións. Cota: as tarifas. Pagamento e período impositivo. Xestión censal e xestión tributaria. A recarga provincial. Tema 77. O Imposto sobre construcións, instalacións e obras. O imposto sobre vehículos de tracción mecánica. Tema 78. O imposto sobre o incremento de valor dos terreos de natureza urbana. Tema 79. Taxas e prezos públicos. Principais diferenzas. As contribucións especiais. Tema 80. A ordenanza fiscal xeneral da Deputación provincial da Coruña. A prestación de servizos tributarios polas Deputacións provinciais aos Concellos. Tema 81. O Urbanismo. Lexislación estatal e autonómica reguladora da Ordenación Urbanística. Tema 82. Réxime urbanístico do chan: clasificación e categorización. Tema 83. Plan urbanístico: instrumentos. Plan Básico autonómico. Plan xeral e de desenvolvemento. Elaboración e aprobación do plan. Vixencia, modificación e efectos da aprobación. Tema 84. Execución do plan. Áreas de repartición. Aproveitamento tipo. Polígonos de execución. Regras para a equidistribución. Tema 85. Sistemas de actuación. Tema 86. Patrimonios públicos do chan. Convenios urbanísticos. Tema 87. Intervención na edificación e uso do chan: títulos habilitantes. Parcelaciones. Tema 88. Disciplina urbanística. Tema 89. As fontes do dereito: enumeración e xerarquía. A lei. O costume. Os principios xerais do dereito. A xurisprudencia. Outras fontes do dereito. A Constitución como fonte do dereito. Tema 90. As normas xurídicas: natureza, caracteres, estrutura e clasificación. O ordenamento xurídico: valores superiores. A interpretación das normas: clases, elementos e regras. Eficacia das normas xurídicas. Fraude de lei. Erro de dereito. Tema 91. Aplicación das leis no tempo. O problema da retroactividade ou irretroactividade. Aplicación das leis no espazo. Dereito internacional privado e dereito interrexional: principais regras do Código civil. Tema 92. A persoa xurídica; concepto e clases. Normas do Código civil. A teoría do levantamento do veo. Tema 93. O negocio xurídico. A vontade. A causa. A simulación. O enriquecemento inxusto. A condición, o termo e o modo. Tema 94. O dereito de propiedade. A acción reivindicatoria. Teoría do título e o modo. A traditio. A accesión. A usucapión. Tema 95. A propiedade horizontal. A propiedade intelectual; referencia ao contrato de edición. Tema 96. A servidume. O usufruto. O dereito de superficie. Hipoteca, prenda e anticresis. Tema 97. O contrato: obxecto e forma. Interpretación. Ineficacia, nulidade e anulabilidade. Rescisión. O retracto. A cesión. Tema 98. Réxime económico matrimonial. Réxime de separación. Sociedade de lucrativas. Tema 99. A protección de menores no dereito civil de Galicia: o desamparo e a tutela administrativa. A garda administrativa. O acollemento: clases, constitución e cesamento. Situación de risco e medidas de protección. A obrigación de alimentos entre parentes. Tema 100. A fe pública rexistral. O terceiro na lexislación hipotecaria. Anotacións preventivas. Tema 101. Real Decreto Lexislativo 1/2020, do 5 de maio, polo que se aproba o texto refundido da Lei Concursal: especial referencia ao procedemento concursal, os incidentes concursais e os créditos das Administracións Públicas. Tema 102. A propiedade industrial; patentes e marcas: concepto e réxime xeral de adquisición, transmisión e protección. O dereito da competencia: defensa da competencia e competencia desleal. Órganos competentes. Tema 103. Teoría xeral dos títulos valores: clases. A letra de cambio: concepto, emisión, forma e transmisión. Réxime das accións cambiarias. Referencia ao cheque. Tema 104. O contrato de traballo: partes. Capacidade para contratar. Contido. Modalidades do contrato de traballo. Medidas de fomento do emprego. Tema 105. Modificación, suspensión e extinción da relación laboral. Tema 106. Dereitos e deberes laborais. O salario: concepto e natureza xurídica. Clases de salarios. A xornada de traballo. Tema 107. Liberdade sindical. Comités de empresa e delegados de persoal. Os convenios colectivos de traballo. Tema 108. Os conflitos colectivos. O dereito de folga. O peche patronal. Tema 109. A Seguridade Social. Entidades xestoras e servizos comúns. Réxime xeral e réximes especiais. Acción protectora do réxime xeral. Tema 110. Fontes do dereito penal. O Código Penal: estrutura. Interpretación das normas penais. Tema 111. O delito. Concepto. Elementos. Acción, tipicidade, antixuridicidade, culpabilidade e punibilidade. Eximentes. Atenuantes, agravantes e mixtas. Tema 112. O suxeito activo do delito. Autores e cómplices. A responsabilidade penal das persoas xurídicas. O encubrimento. Tema 113. Formas de aparición do delito. O delito continuado. O delito masa. Concurso de delitos: concurso real e concurso ideal. Concurso de leis. Tema 114. O proceso: concepto, natureza e fundamento. Os principios procesuais contidos na Constitución. O dereito á tutela xudicial efectiva. Tema 115. Lei 1/2000, de Axuizamento civil: lugar e tempo das actuacións xudiciais. A inmediación, a publicidade e a lingua oficial. Clases de actos de comunicación xudicial. Tema 116. As resolucións procesuais. Nulidade de actuacións. Costas procesuais. Boa fe procesual. Tema 117. As partes no proceso civil; a súa posición xurídica. Capacidade para ser parte e capacidade procesual. Lexitimación procesual. Sucesión procesual. Representación e defensa técnica das partes: a defensa das administracións e dos entes públicos. O dereito a asistencia xurídica gratuíta: requisitos, extensión e procedemento. Tema 118. Inicio do proceso civil: a demanda. A carga da proba. Medios de proba. Tema 119. A sentenza: requisitos. Os seus efectos xurídicos: cousa xulgada formal e material. Outras formas de terminación do proceso: renuncia, desestimiento, violación, transacción, satisfacción extraprocesual e carencia sobrevinda de obxecto. Especial referencia á disposición da acción procesual polo letrado da Deputación provincial da Coruña, en representación da Administración provincial e doutras Entidades locais. Tema 120. Tipos de procesos de coñecemento. O xuízo ordinario. Ámbito. Alegacións iniciais: demanda, contestación e reconvención; efectos da pendencia do proceso. A audiencia previa ao xuízo. O xuízo. A sentenza. Tema 121. O xuízo verbal. As medidas cautelares no proceso civil. Tema 122. Os recursos: reposición, apelación, casación e extraordinario por infracción procesual. Tema 123. O proceso penal: as partes. A rebeldía. O sumario. Tema 124. O auto de procesamiento. O xuízo oral. O procedemento abreviado. Tema 125. A xurisdición social: extensión e límites. Órganos xurisdiccionais. As partes do proceso: capacidade e lexitimación. Representación e defensa procesual. Pluralidade de partes. Caracteres xerais do proceso de traballo. Tema 126. A evitación do proceso. O proceso ordinario. Demanda e admisión. Conciliación e xuízo. Contestación e reconvención, a proba. Conclusións. Dilixencias finais. Acta do xuízo. Sentenza. Tema 127. Modalidades procesuais. Enumeración. Despedimentos e sancións. Reclamación ao Estado do pago dos salarios de tramitación. Extinción do contrato por causas obxectivas e outras causas. Vacacións e clasificación profesional. Materia electoral. O proceso de Seguridade Social. O proceso de conflitos colectivos. Impugnación dos convenios colectivos. O procedemento de oficio. Tema 128. Medios de impugnación. Recursos contra providencias, autos, dilixencias de ordenación e decretos. Aclaración de sentenza. Recurso de suplicación. O recurso de casación. Tema 129. Execución de sentenzas. Execución definitiva. Disposicións xerais. Execucións dinerarias. Sentenzas firmes de despedimento. Condena de entes públicos. Execución provisional. Sentenzas condenatorias ao pago de cantidades. Sentenzas de despedimento. Outras sentenzas. Tema 130. O proceso contencioso-administrativo. Natureza, extensión e límites da orde xurisdiccional contencioso-administrativa. Concepto de Administración pública a efectos do recurso. Cuestións ás que se estende o coñecemento e cuestións excluídas desta orde xurisdiccional. Tema 131. Os órganos da orde xurisdiccional contencioso-administrativa. Regras determinantes da súa respectiva competencia. Tema 132. As partes: capacidade, lexitimación; representación e defensa das partes. Obxecto do recurso contencioso-administrativo: actividade administrativa impugnable. Pretensións das partes. Acumulación. Contía do recurso. Tema 133. Procedemento contencioso-administrativo. Prazos. Medidas cautelares. Procedemento en primeira ou única instancia: dilixencias preliminares; a declaración de lesividade. Interposición do recurso. Anuncio do recurso e reclamación do expediente. Tema 134. Emprazamento e comparecencia dos demandados. Demanda e contestación: requisitos, contido e efectos. Achega de documentos. Trámite para completar o expediente administrativo. Alegacións previas. Proba. Tema 135. Vista e conclusións: a presentación de cuestións novas. A sentenza: contido. Outros modos de terminación do procedemento. Costas. Tema 136. O procedemento abreviado. Procedemento contencioso-electoral. Tema 137. Procedemento para a protección dos dereitos fundamentais da persoa. A cuestión de ilegalidade. Procedemento nos casos de suspensión administrativa previa de acordos. Tema 138. Recursos contra providencias, autos, dilixencias de ordenación e decretos. Recurso de apelación. Resolucións contra as que procede. Procedemento. Contido e efectos da sentenza. Tema 139. Recurso de casación. Revisión de sentenzas. Tema 140. Execución de sentenzas: suspensión e execución, extensión dos seus efectos. Incidentes e invalidez de actos procesuais. A Coruña, a 22 de abril de 2022 O PRESIDENTE A SECRETARIA PDFR 26013/2019 DO 29/07/2019 O DEPUTADO Antonio Leira Piñeiro Amparo Taboada Gil